Държавен вестник, бр. 62, 2016 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  62
неговото съгласие за срок до три месеца. Той 
не може да бъде командирован повторно в 
същия орган на съдебната власт.
(2) При невъзможност за формиране на 
състав за разглеждане на дело се команди­
роват съдии за разглеждане на конкретното 
дело до приключването му на съответната 
инстанция при спазване на общите правила 
и принципа на случайния подбор чрез елек­
тронно разпределение.
(3) Бременни и майки с деца до тригодишна 
възраст не могат да бъдат командировани без 
предварителното им писмено съгласие.
(4) За времето, през което съдия, прокурор 
или следовател е командирован за изпълнение 
на длъжност, която е по-висока от заеманата 
от него длъжност, той получава съответното 
по-високо възнаграждение.
(5) Органът, в който е назначен магистратът, 
заплаща възнаграждението за основната длъж­
ност, на която е назначен, както и разликата 
до размера на по-високото възнаграждение за 
ранг и по-горестоящата длъжност, на която 
е командирован.
(6) Командироването на съдия, прокурор 
или следовател се извършва след преценка за 
притежавания ранг за длъжността, за която 
е командирован, професионалния му стаж 
и опит, оценка от атестация и становище от 
прекия му административен ръководител.
(7) За всяко командироване се издава 
заповед с мотиви за наличие на служебна 
необходимост за командирования съдия, 
прокурор или следовател.
(8) В случаите, когато съответният закон 
поставя изискване за неизменност на състава, 
съдията продължава да участва в делата на 
съда, в който работи, а след приключване на 
командироването довършва и делата в съда, 
в който е бил командирован.“
§ 125. Създава се чл. 227а:
„Чл. 227а. (1) Съдия, прокурор или следо­
вател може да бъде командирован от съот­
ветната колегия на Висшия съдебен съвет за 
изпълнение на длъжност по чл. 164, ал. 9 с 
негово писмено съгласие.
(2) Длъжността, срокът на командиро­
ването и възнаграждението се определят в 
споразумение между Висшия съдебен съвет 
и институцията по ал. 1.
(3) В случаите по ал. 1 командированият 
съдия, прокурор или следовател на всеки 
6 месеца информира писмено Висшия съдебен 
съвет за осъществяваната от него дейност, а 
при приключването є представя заключите­
лен доклад.
(4) Когато срокът на командироването 
по ал. 1 надвишава една календарна година, 
щатната длъжност, заемана от командиро­
вания съдия, прокурор или следовател, се 
освобождава. След изтичане на срока на 
командироването лицето се възстановява на 
заеманата щатна длъжност в същия орган на 
съдебната власт.“
§ 126. Член 228 се отменя.
§ 127. В чл. 230 се правят следните изме­
нения и допълнения:
1. В ал. 1 се създават изречения второ и 
трето: „Срокът на временното отстраняване 
от длъжност в досъдебното производство не 
може да надвишава срока по чл. 234, ал. 8 от 
Наказателно-процесуалния кодекс. За периода 
на временното отстраняване от длъжност на 
съдията, прокурора и следователя се заплаща 
възнаграждение в размер на минималната 
работна заплата.“
2. Алинеи 2 и 3 се изменят така:
„(2) Искането за временно отстраняване 
от длъжност по ал. 1 се прави от главния 
прокурор и се мотивира.
(3) При изтичане на срока по чл. 234, 
ал. 8 от Наказателно-процесуалния кодекс и 
при спиране на наказателното производство 
временно отстраненият съдия, прокурор или 
следовател може да поиска от съответната 
колегия на Висшия съдебен съвет с решение 
да го възстанови на заеманата длъжност. От­
казът подлежи на обжалване пред Върховния 
административен съд по реда на Администра­
тивнопроцесуалния кодекс.“
§ 128. В чл. 231 се правят следните изме­
нения и допълнения:
1. Досегашният текст става ал. 1 и в нея 
след думата „заплаща“ се добавя „разлика­
та между получаваното възнаграждение по 
чл. 230, ал. 1 и пълния размер на“.
2. Създава се ал. 2:
„(2) При осъждане с влязла в сила при­
съда, която е основание за освобождаване 
от длъжност на основание чл. 129, ал. 3, т. 3 
от Конституцията, съдията, прокурорът или 
следователят възстановява в бюджета на съот­
ветния орган на съдебната власт полученото 
възнаграждение по чл. 230, ал. 1.“
§ 129. В чл. 232 думите „Висшият съдебен 
съвет“ се заменят със „съответната колегия на 
Висшия съдебен съвет“, a думите „6 месеца“ 
се заменят с „три месеца“.
§ 130. Член 234 се изменя така:
„Чл. 234. Повишаване на място в по-горен 
ранг и съответно на възнаграждение на съдия, 
прокурор или следовател може да се извърши 
при получена положителна комплексна оценка 
„много добра“ от последното атестиране, ако 
е прослужил на съответната или приравнена 
длъжност най-малко три години и има необ­
ходимия съгласно чл. 164 юридически стаж 
за заемане на длъжността, съответстваща на 
по-високия ранг.“
§ 131. В чл. 235 след думата „следовател“ се 
поставя точка и текстът докрая се заличава.
§ 132. В наименованието на глава десета 
изречение първо се изменя така: „Младши 
съдии, младши прокурори и младши следо­
ватели.“
§ 133. Наименованието на раздел I се изме­
ня така: „Младши съдии, младши прокурори 
и младши следователи“.